# Amerigo Vespucci

### De Viquipèdia

Amerigo Vespucci

Amerigo Vespucci (Florència, 9 de març de 1454 – Sevilla, 22 de febrer de 1512) va ser un navegant italià que va explorar part del litoral atlàntic de l'Amèrica del Sud i donà a conèixer la idea que les terres explorades es tractaven d'un nou continent, i no part d'Àsia com havia pensat Cristòfor Colom, de qui Vespucci era amic. Arran d'això es va difondre el nom Amèrica per anomenar el nou continent. El responsable directe de la proposta de anomenar Amèrica a les noves terres descobertes fou, segons Juan Eslava Galán, un editor de Lorena quan parlant de la quarta pars (del món conegut) postulà: «Una altra quarta part ha estat descoberta per Amerigo Vespucci, no veig el motiu pel que es pugi anomenar Amèrica, és a dir, terra d'Amerigo.»

Vespucci pertanyia a una família acomodada propera a la influència dels Medici. El 1478 va partir cap a París, on va treballar per al seu oncle Guido Antonio Vespucci, ambaixador a la cort de Lluís XI. En morir el seu pare (1482), tornà a Florència i es posà al servei dels Medici.

El 1492 es traslladà a Sevilla, on es féu càrrec dels negocis dels seus protectors a Espanya, on era conegut com a Américo Vespucio. Allà hi va conèixer Giannotto Berardi (conegut per Juanoto), armador i consignatari florentí, que aprovisionà els vaixells utilitzats per Colom en els seus viatges.

El 1496, després de la mort de Berardi, Vespucci agafà les rendes dels seus negocis i, actuant com el seu marmessor, disposà dels béns necessaris per organitzar una expedició a les Índies. Ell mateix va embarcar a la flota de quatre naus que el 1499 partí del port de Cadis, comandada per Alonso de Ojeda i Juan de la Cosa. Seguint la ruta del tercer viatge de Colom, recorregueren la costa nord de Sud-amèrica. Quan el grup tocava les costes de la Guaiana, en Vespucci se'n separà i navegà cap al sud, convençut que era el litoral oriental de l'Àsia. Va descobrir la desembocadura de l'Amazones i avançà fins al cap de Santo Agostinho (anomenat pels espanyols de Santa María de la Consolación), a les costes del Brasil. De tornada a Espanya explorà la desembocadura de l'Orinoco i passà per les illes de Trinitat i la Hispaniola.

El seu següent viatge (1501-1502) fou al servei de Portugal, en una expedició comandada per Gonçalvo Coelho. En aquest viatge va anar bordejant la costa de l'Amèrica del Sud. Si ens hem de creure el seu relat, va arribar fins a la latitud de la Patagònia, tot i que no sembla gaire probable, ja que no esmenta mai l'ampli estuari del riu de la Plata, que hauria hagut de veure per força si hagués arribat fins a tan avall.

No se sap gran cosa del seu últim viatge (1503-1504), fins i tot és possible que no s'arribés a fer mai. Vespucci va morir a Sevilla el 1512.

| A Wikimedia Commons hi ha contingut multimèdia relatiu a: Amerigo Vespucci

Obtingut de "http://ca.wikipedia.org../../../a/m/e/Amerigo_Vespucci_1f86.html"

Categories: Navegants | Exploradors | Italians

##### Views

- Article
- Discussió
- Revisió actual

##### Cerca

##### En altres llengües

- Asturianu
- Български
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Italiano
- 日本語
- ಕನ್ನಡ
- Lietuvių
- Nederlands
- Norsk (bokmål)
- Polski
- Português
- Română
- Русский
- Српски / Srpski
- Svenska
- Kiswahili
- Türkçe
- Українська
- 中文